**Projektas**



**RIETAVO SAVIVALDYBĖS TARYBA**

**SPRENDIMAS**

**DĖL VIDUTINĖS KIETO KURO KAINOS KOMPENSACIJOMS SKAIČIUOTI NUSTATYMO**

2014 m. lapkričio d. Nr. T1-

Rietavas

Vadovaudamasi Lietuvos Respublikos vietos savivaldos įstatymo 16 straipsnio 2 dalies 38 punktu ir 18 straipsnio 1 dalimi, Lietuvos Respublikos piniginės socialinės paramos nepasiturintiems gyventojams įstatymo 11 straipsnio 3 dalimi, Lietuvos Respublikos euro įvedimo Lietuvos Respublikoje įstatymu, Nacionalinio euro įvedimo plano, patvirtinto Lietuvos Respublikos Vyriausybės 2013 m. birželio 26 d. nutarimu Nr. 604 „Dėl Nacionalinio euro įvedimo plano bei Lietuvos visuomenės informavimo apie euro įvedimą ir komunikacijos strategijos patvirtinimo“, III ir IV skyriais, Rietavo savivaldybės taryba nusprendžia:

1. Nustatyti kompensacijoms už būsto šildymą ir karšto vandens ruošimą naudojant kietą ar kitokį kurą, kurio faktinės sąnaudos kiekvieną mėnesį nenustatomos, skaičiuoti vidutinę kieto kuro kainą (įskaitant PVM):
   1. vieno kubinio metro (kietmetrio) malkų – 35 Eur;
   2. vienos tonos akmens anglies – 174 Eur;
   3. vienos tonos pjuvenų briketų – 113 Eur.“

2. Pripažinti nuo 2015 m. sausio 1 d. netekusiu galios Rietavo savivaldybės tarybos 2013 m. rugsėjo 19 d. sprendimą Nr. T1-139 „Dėl vidutinės kieto kuro kainos kompensacijoms skaičiuoti nustatymo“.

3. Sprendimas įsigalioja nuo 2015 m. sausio 1 d.

 Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

**RIETAVO SAVIVALDYBĖS ADMINISTARCIJOS SVEIKATOS, SOCIALINĖS PARAMOS IR RŪPYBOS SKYRIUS**

# AIŠKINAMASIS RAŠTAS PRIE SPRENDIMO PROJEKTO

**DĖL VIDUTINĖS KIETO KURO KAINOS KOMPENSACIJOMS SKAIČIUOTI NUSTATYMO**

2014–10-27

Rietavas

**1. Sprendimo projekto esmė.**

Sprendimo projektas parengtas, atsižvelgiant į numatomą euro įvedimą Lietuvos Respublikoje. Sprendimo projektu siūloma pakeisti Rietavo savivaldybės ugdymo įstaigose nustatytą nemokamo maitinimo kainą, perskaičiuojant į eurus. Taikytas nustatytas neatšaukiamas lito ir euro perskaičiavimo kursas – 3,4528 lito už 1 eurą. Apvalinimas atliktas pagal matematines skaičių apvalinimo taisykles.

**2. Kuo vadovaujantis parengtas sprendimo projektas.**

Sprendimo projektasparengtas vadovaujantis Lietuvos Respublikos vietos savivaldos įstatymo 18 straipsnio 1 punktu, Lietuvos Respublikos euro įvedimo Lietuvos Respublikoje įstatymu, Nacionalinio euro įvedimo plano, patvirtinto Lietuvos Respublikos Vyriausybės 2013 m. birželio 26 d. nutarimu Nr. 604 „Dėl Nacionalinio euro įvedimo plano bei Lietuvos visuomenės informavimo apie euro įvedimą ir komunikacijos strategijos patvirtinimo“ III ir IV skyriais.

**3. Tikslai ir uždaviniai**.

Vadovaujantis LR Euro įvedimo Lietuvos Respublikoje įstatymu ir Nacionaliniu euro įvedimo planu, patvirtintu LR Vyriausybės nutarimu, pakeisti Rietavo savivaldybėje galiojančius teisės aktus, kuriuose nurodytos litų sumos perskaičiuojamos į eurus.

**4. Laukiami rezultatai**.

Savivaldybės teisės aktai atitiks Lietuvos Respublikos teisės aktų reikalavimus.

**5. Kas inicijavo sprendimo projekto rengimą.**

Savivaldybės administracijos Sveikatos, socialinės paramos ir rūpybos skyrius.

**6. Sprendimo projekto rengimo metu gauti specialistų vertinimai**.

Neigiamų specialistų vertinimų negauta.

**7. Galimos teigiamos ar neigiamos sprendimo priėmimo pasekmės**.

Neigiamų pasekmių nenumatyta.

**8. Lėšų poreikis sprendimo įgyvendinimui**.

Sprendimo įgyvendinimui reikės valstybės biudžeto lėšų.

**9. Antikorupcinis vertinimas**.

Nereikalingas.

Sveikatos, socialinės paramos ir rūpybos skyriaus vedėja Jolita Alseikienė